Λουσόν

Το Λουσόν (ταγκάλογκ: Luzon, ) είναι νησί των Φιλιππίνων, στο βορειότερο άκρο του αρχιπελάγους. Με έκταση 109.965 τετραγωνικά χιλιόμετρα είναι το μεγαλύτερο νησί των Φιλιππίνων και το 15ο μεγαλύτερο νησί παγκοσμίως. Επίσης, με πληθυσμό σύμφωνα με την απογραφή του 2010, 48.520.774 κατοίκους είναι το πολυπληθέστερο της χώρας. Είναι ένα από τα τρία νησιωτικά συμπλέγματα των Φιλιππίνων μαζί με το Μιντανάο και τα Βισάγιας. Στο νησί βρίσκεται η πρωτεύουσα της χώρας Μανίλα και η Κεζόν, η μεγαλύτερη πόλη της χώρας. Η Λουζόν είναι ορεινή, με τρεις οροσειρές να διασχίζουν το κέντρο της.ΔΟΜΗ:Λουσόν Η τρίτη ψηλότερη κορυφή της χώρας, το όρος Πουλόγκ, με ύψος 2.922 μέτρα βρίσκεται στη Λουζόν. Στο νησί βρίσκονται 20 ηφαίστεια που έχουν εκραγεί κατά το Ολόκαινο εκ των οποίων πέντε τα τελευταία πεντακόσια χρόνια. Σε αυτά συμπεριλαμβάνεται το Πινατούμπο, του οποίου η έκρηξη το 1991 ήταν η δεύτερη μεγαλύτερη του αιώνα, ωστόσο πέθαναν μόνο 847 άνθρωποι λόγω της έγκαιρης απομάκρυνσης και προειδοποίησης των κατοίκων. 

 Παραπομπές 

Κατηγορία:Νησιά των Φιλιππίνων